7.7.2023
FI
Euroopan unionin virallinen lehti
L 174/39
Kunakin vuonna, jona tavoitteita ei saavuteta, saavuttamatta jääneet tavoitteet olisi kompensoitava korjaamalla hiilestä irtautumisen kehityspolun tavoitteita ylöspäin seuraavana vuonna.
Mahdollisuuksien mukaan olisi harkittava alhaisempien keskimääräisten päästöjen osoittamista verrattuna vertaisyrityksiin ja 17. heinäkuuta 2020 annetun komission delegoidun asetuksen (EU) 2020/1818 9–12 artiklassa lueteltujen erityisten poissulkemistekijöiden välttämistä.
Kasvihuonekaasupäästöjen vähentämistavoitteita asettavien ja julkaisevien yritysten painottaminen Yritysten pääomamarkkinoilla liikkeeseen laskemia instrumentteja voidaan painottaa EU:n ilmastovertailuarvoja seuraavassa vertailuarvossa enemmän, jos liikkeeseen laskeva yritys voi osoittaa asettaneensa ja julkaisseensa kasvihuonekaasupäästöjen vähentämistavoitteet ja jos seuraavat edellytykset täyttyvät: a) arvopapereiden liikkeellelaskija julkaisee johdonmukaisesti ja tarkasti tiedot scope 1, 2 ja 3 -kasvihuonekaasupääs­ töistään; b) arvopapereiden liikkeeseenlaskija on vähentänyt kasvihuonekaasuintensiteettiään tai tapauksen mukaan absoluuttisia kasvihuonekaasupäästöjään, mukaan lukien scope 1, 2 ja 3 -kasvihuonekaasupäästöt, keskimäärin vähintään 7 prosenttia vuodessa vähintään kolmena peräkkäisenä vuonna.
5.
EU:n kestävyysluokitusjärjestelmä
Tämä jakso liittyy komission suosituksen kohtaan 6. 5.1.
Mihin EU:n kestävyysluokitusjärjestelmää voidaan käyttää Yritykset voivat käyttää kestävyysluokitusjärjestelmää siirtymärahoituksen työkaluna taloudellisten toimintojensa siirtymän suunnitteluun ja tarvittavien siirtymäinvestointien määrittämiseen.
Sitä voidaan käyttää kestävien investointien luokitteluun, nykyisen ja suunnitellun ilmasto- tai ympäristötehokkuuden mittaamiseen, tavoitteiden asettamiseen ja viestintään, mukaan lukien luokitusjärjestelmään liittyvien tavoitteiden esittäminen siirtymäsuunni­ telmissa.